Ir-Regolament tal-Kummissjoni (KE) Nru 2513/98
ta’ l-20 ta’ Novembru 1998
li jemenda r-Regolament (KE) Nru 1501/95 li jistipula ċerti regoli dettaljati għall-applikazzjoni tar-regolament tal-Kunsill (KEE) Nru 1766/92 dwar ir-rifużjoni ta’ esportazzjoni ta’ ċereali u l-miżuri li għandhom jittieħdu fil-każ ta’ ċaqliq fis-suq taċ-ċereali
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq fiċ-ċereali [1], kif l-aħħar emendat bir-Regolament tal-Kummissjoni (KE) Nru 923/96 [2] u b’mod partikolari l-Artikolu 13 (11) tiegħu,
Billi, skond ir-Regolament tal-Kummissjoni (KE) Nru 1501/95 [3], kif l-aħħar emendat bir-Regolament (KE) Nru 2094/98 [4], biex tiġi kalkolata r-rifużjoni ta’ esportazzjoni fuq prodotti pproċessati, il-koeffiċjenti applikabbli ta’ ipproċessar għandhom ikunu magħrufa; billi dawk il-koeffiċjenti huma fil-fatt il-figuri li hemm fl-Anness li jinsab ma’ dak ir-Regolament; billi, minħabba l-progress tekniku fis-settur, il-figuri li hemm għax-xgħir mhux inklajat u dak inklajat huma meħtieġa li jiġu aġġustati; billi r-Regolament (KE) Nru 2094/98 jaġġorna dawk il-koeffiċjenti;
Billi l-koeffiċjenti ġodda huma applikabbli mill-1 ta’ Settembru 1998; billi, iżda, għall-liċenzi ta’ esportazzjoni tax-xgħir użati matul Settembru il-koeffiċjenti validi qabel il-bidla li għaliha jipprovdi dak ir-Regolament tibqa’ tapplika għall-għan tal-kalkolazzjoni taż-żieda ta’ kull xahar;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
Artikolu 1
‘1300’ u ‘1520’ fl-aħħar kolonna ta’ l-Anness li jinsab mar-Regolament (KE) Nru 1501/95 għal xgħir, mhux inkaljat, riferiti fil-kodiċi CN 11071019 u 11071099 u xgħir, inklajat, riferit fil-kodiċi CN 11072000 huma mibdula bi ‘1270’ u ‘1490’ rispettivament.
Artikolu 2
Ir-Regolament (KE) Nru 2094/98 huwa mħassar.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Għandu jkun japplika b’effett mill-1 ta’ Settembru 1998.
Iżda, għall-liċenzi ta’ esportazzjoni wżati bejn l-1 u t-30 ta’ Settembru 1998, l-ammont taż-żieda ta’ kull xahar għandu jiġi kalkolat fuq il-bażi tal-koeffiċjenti ta’ ipproċessar validi qabel l-1 ta’ Settembru 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta’ Novembru 1998.